CELEX: 31990R2084
Language: el
Date: 1990-07-20 00:00:00
Title: Κανονισμός (ΕΟΚ) αριθ. 2084/90 της Επιτροπής της 20ής Ιουλίου 1990 για τον καθορισμό, για την περίοδο εμπορίας 1990/91, του ποσού της ενίσχυσης για ορισμένα οσπριοειδή

Avis juridique important

|

31990R2084

Κανονισμός (ΕΟΚ) αριθ. 2084/90 της Επιτροπής της 20ής Ιουλίου 1990 για τον καθορισμό, για την περίοδο εμπορίας 1990/91, του ποσού της ενίσχυσης για ορισμένα οσπριοειδή  

Επίσημη Εφημερίδα αριθ. L 190 της 21/07/1990 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 2084/90 ΤΗΣ ΕΠΙΤΡΟΠΗΣ  της 20ής Ιουλίου 1990  για τον καθορισμό, για την περίοδο εμπορίας 1990/91, του ποσού της ενίσχυσης για ορισμένα οσπριοειδή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 762/89 του Συμβουλίου της 20ής Μαρτίου 1989 για την καθιέρωση ειδικού μέτρου υπέρ ορισμένων οσπριοειδών (1), και ιδίως το άρθρο 4,  Εκτιμώντας:  ότι, κατ' εφαρμογή του άρθρου 2 του κανονισμού (ΕΟΚ) αριθ. 762/89, το ποσό της ενίσχυσης καθορίζεται λαμβάνοντας υπόψη την ανάγκη να εξασφαλιστθεί η διατήρηση των εκτάσεων που παραδοσιακά χρησιμοποιούνται για την καλλιέργεια οσπριοειδών, καθώς και οι ενισχύσεις που χορηγούνται για τις εν λόγω καλλιέργειες στα πλαίσια άλλων κοινοτικών ρυθμίσεων· ότι είναι σκόπιμο να καθοριστεί η κοινοτική ενίσχυση ανά εκτάριο στο επίπεδο που ορίζεται στον παρόντα κανονισμό·  ότι κατά τον έλεγχο των εκτάσεων που καλλιεργούνται με οσπριοειδή δεν διαπιστώθηκε υπέρβαση της μέγιστης εγγυημένης έκτασης που ορίζεται στο άρθρο 4 του κανονισμού (ΕΟΚ) αριθ. 2353/89 της Επιτροπής της 28ης Ιουλίου 1989 για τον καθορισμό των λεπτομερειών εφαρμογής του εν λόγω καθεστώτος (2)·  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου περί καθορισμού του συντελεστή μείωσης των γεωργικών τιμών κατά την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και περί τροποποίησης των τιμών και των ποσών που καθορίζονται σε Ecu για την εν λόγω περίοδο (3) ορίζει τον κατάλογο των τιμών και των ποσών που πολλαπλασιάζονται με το συντελεστή 1,001712 στα πλαίσια του καθεστώτος αυτόματης κατάργησης των αρνητικών νομισματικών αποκλίσεων· ότι οι τιμές και τα ποσά που καθορίστηκαν σε Ecu από την Επιτροπή για την περίοδο εμπορίας 1990/91 πρέπει να λαμβάνουν υπόψη την προκύπτουσα μείωση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1990/91, η ενίσχυση στην παραγωγή οσπριοειδών η οποία θεσπίστηκε με τον κανονισμό (ΕΟΚ) αριθ. 762/89, καθορίζεται σε 74,873 Ecu ανά εκτάριο έκτασης που έχει σπαρθεί και συγκομιστεί.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 80 της 23. 3. 1989, σ. 76.  (2) ΕΕ αριθ. L 222 της 1. 8. 1989, σ. 56.  (3) ΕΕ αριθ. L 83 της 30. 3. 1990, σ. 102.